Nalika Agen Oranye didol marang pamaréntah AS kanggo digunaaké ing Vietnam, memo-memo intern pabrik-pabriké ndungkap yèn wus dimangertèni manawa dioxin, 2,3,7,8-tetrachlorodibenzo-para-dioxin (TCDD), diprodhuksi minangka prodhuk sampingan saka panggawéan 2,4,5-T, saéngga ana ing herbisida ngendi waé sing nggunaaké. Program Toksikologi Nasional wus nggolongaké TCDD minangka dat karsinogen (panyebab kanker) kanggo manungsa, sing asring dihubungaké kaliyan sarkoma jaringan empuk, limfoma non-Hodgkin, penyakit Hodgkin lan leukemia limfositis kronis (LLK). Wiwit wektu iku 2,4,5-T wus dilarang dipigunaaké ing AS utawa ing akèh nagara liyané.